اوزبیکستان ده گی سیلاو بوییچه رای بیریش ایش لری تکمیل بولدی. آلینگن ایلک معلومات لر گه کوره, اوزبیکستان ده گی اوشبو عمومی سیلاو لر گه اشتراک میزانی نینگ 88 فایز دن عبارت ایکن لیگی بلدریلدی. اوزبیکستان پارلمانی نینگ بیر بولیمی دن عبارت قانون چیلیک مجلسی بیلن شهردارلیک لر شورا لری وکیل لری نینگ سیله نه دیگن اوشبو سیلاو لر بوییچه رای بیریش ایش لری بوگون کیچقرون اوزبیکستان وقتی بیلن ساعت 8 ده اداغگه ییتدی. اوزبیکستان مرکز سیلاو کمیسیونی نینگ باشلیغی میرزا اولوغ بیک عبدالسلاموف ترتیب له گن مطبوعاتی کنفرانسی جریانی ده, 18 میلیون دن آرتیغراق کیشی نینگ رای بیرگن اوشبو سیلاو لر ده گی اشتراک میزانی نینگ 88 فایز دن آرتیغراق ایکن لیگی نی ایسله تیب اوتدی. سیلاو نینگ تینچ بیر شکل ده بولیب اوتگن لیگی و حاضرگه چه هیچ قندای بیر شکایت نینگ مطرح ایتیلمه گن لیگی نی بلدرگن عبدالسلاموف, قریب 50 اولکه و 5 خلق ارا تشکیلات دن 300 دن آرتیغراق چیت ایل لیک ناظر نینگ اوشبو سیلاو گه نظارت ایتگن لیگی نی معلوم قیلدی. اوزبیکستان پارلمانی نینگ قانون چیلیک مجلسی ده گی 150 نفر وکیل نینگ سیله نیشی اوچون بولیب اوتگن سیلاو ده, تورت سیاسی حزب دن 535 کاندید اوز ارا رقابت ایتدی. سیلاو قانونی ده گی سونگگی اوزگریش آرتیدن ایندی ایلک مراتبه اینگ کوپ رای آلگن حزب باش وزیر کاندیدی نی جمهوررئیسی گه تقدیم ایتیش حقی گه ایگه بوله دی. اوشبو سیلاو گه میلادی 1995 نچی ییلی ده قوریلگن و 102 مینگ دن آرتیغراق عضوی بولگن عدالت سوسیال دموکرات حزبی دن 132, 185 مینگ دن آرتیغراق اعضاسی بولگن "ملی تیریلیش" دموکرات حزبی دن 134, میلادی 1991 نچی ییلی ده قوریلگن اولکه نینگ اینگ قدیمی حزبی دن عبارت و اینگ کوپ اعضاسی بولگن خلق دموکرات حزبی دن 134 , سونگگی سیلاو لر ده موفق بولیب چیقگن و بو گلگی سیلاو ده هم موفق بولیب چیقیش احتمالی نینگ یوقاری ایکن لیگی بلدریلیتگن 243 مینگ اعضا گه ایگه لیبرال دموکرات حزبی دن ایسه 135 نفر کاندید اشتراک ایتدی. موجود قانون لر گه موافق 15 نفر وکیل ایسه اوزبیکستان ایکولوژی جنبشی دن سیله نه دی. اوزبیکستان ده 20 میلیون 895 مینگ 572 نفر رای بیریش حقی گه ایگه اوزبیک تبعه سی موجود. اوزبیکستان ده 135 سیلاو سایتی ده 9 مینگ 35 صندوق قوریلرایکن, چیت ایل لر ده یشیتگن اوزبیک تبعه لری اوچون ایسه 44 رای صندوقی قوریلدی.
حادثه پایتخت تاشکینت ده یوزبیرگن
